ઉલ્લેખનીય છે કે, મુંબઈ બ્લાસ્ટની ઘટના બાદથી દાઉદ ઈબ્રાહિમ ભારત છોડીને ભાગી ગયો છે. ત્યારથી માનવામાં આવી રહ્યું છે કે, દાઉદ પાકિસ્તાનમાં છુપાયો છે અને પાકિસ્તાનની જાસુસી સંસ્થા ISIએ તેને આશ્રય આપ્યો છે. ISIના ઈશારે જ દાઉદ ભારતમાં આતંકી પ્રવૃત્તિઓ ચલાવી રહ્યો હોવાનું પણ માનવામાં આવી રહ્યું છે. હવે તેના ત્રણ સાગરિતો પકડાયા બાદ દાઉદ ઈબ્રાહિમ ભારતમાં ફરી એકવાર સાંપ્રદાયિક સૌહાર્દ બગાડવાનું કામ કરી રહ્યો હોવાનું સામે આવ્યું છે.